### Resumé

Den 12. september blev der indgået budgetforlig for 2024 mellem Venstre, De konservative, Radikale Venstre, Dansk Folkeparti, Danmarksdemokraterne og Nye Borgerlige. Trods tilførsel af øget budget til Seniorudvalget, så tyder det forventede regnskab 2023 på, at Seniorudvalget ikke har budgetbalance i 2024. Seniorudvalget skal i denne sag udmønte budgetforliget og sende et katalog i høring med henblik på, i januar, at tage stilling til tiltag, der kan skabe et budget 2024 i balance.

Sagen er tilbage med høringssvar og er til endelig beslutning.

### Sagsfremstilling

Den 12. september blev der indgået budgetforlig for 2024 mellem Venstre, De konservative, Radikale Venstre, Dansk Folkeparti, Danmarksdemokraterne og Nye Borgerlige.

Budgetforliget betyder for Seniorudvalget, at de får eftergivet netto merforbrug fra 2022 inden for pengeposerne på 36 mio. kr. og at der tilføres varigt en pulje på 43 mio. kr. fra 2024 og frem.

Heraf skal 0,5 mio. kr. anvendes til en genåbning af det visiterede dagcenter på [adresse].

Derudover er der afsat en anlægspulje på 3,5 mio. kr. til udskiftning af vaskefaciliteterne på Hjælpemiddeldepotet.

Forvaltningen har, for udvalget, fremlagt budgetbehov for i alt 70,2 mio. kr. som følge af, at den strukturelle udfordring fra 2023 fortsat er uløst. Det betyder, at der jf. [adresse] økonomistyringsprincipper og budgetforliget, forventeligt skal iværksættes yderligere tiltag, for at skabe budget i balance 2024.

Forvaltningen har udarbejdet vedhæftet katalog med forslag til budgetreducerende tiltag. Bilag 1.

### Historik

#### Velfærdsdirektøren indstiller, den 22. november 2023, punkt 120:

* at de 43 mio. kr. fra budgetforliget i 2024 og frem udmøntes med

• 0,5 mio. kr. til genåbning af det visiterede dagcenter op [adresse]

• at 42,5 mio. kr. udmøntes til delvis imødekommelse af de demografiske udfordringer i 2024.

* at udskiftning af vaskefaciliteterne på Hjælpemiddeldepotet igangsættes.
* at besparelseskataloget sendes i høring i Ældrerådet, Frivilligrådet og FagMed Senior, med henblik på, at der, på mødet i januar, træffes beslutning om de nødvendige tiltag, der skal til, for at skabe budget i balance 2024.

#### Beslutning fra Seniorudvalget, den 22. november 2023, punkt 120:

1. at: Godkendt

2. at: Godkendt

3. at: Da der er en forventning om, at udgiften til tomgangshusleje på [adresse] håndteres i Økonomiudvalget og dermed reducerer Seniorudvalgets udfordring i 2024, er Seniorudvalgets udfordring for at skabe balance i 2024 på nuværende tidspunkt estimeret til ca. 11 mio. kr.

Flertallet i [adresse] beslutning er, at det er 6 forslag fra reduktionskataloget, der sendes i høring:

Punkt 1 - Ændret indhold i rengøringspakken for borgere i eget hjem. I 2024 2,75 mio. kr. og i 2025 og frem 5,5 mio. kr.
Punkt 3 -Egenbetaling for hovedret hæves til den maksimale takst. I 2024 175.000 kr. og i 2025 og frem 350.000. kr.
Punkt 6 - Afskaffelse af klippekort i hjemmeplejen. I 2024 1,15 mio. kr. og i 2025 og frem 2,3 mio. kr.
Punkt 11 - Indførelse af DiGi Rehab. I 2024 850.000 kr. og i 2025 og frem 1,7 mio. kr.
Punkt 15 - Reduktion af Træning på plejecentrene, tilbage til oprindelig niveau før Værdighedsmilliarden. I 2024 1,45. kr. og i 2025 og frem 2,9 mio. kr.
Punkt 18 - Nedlæggelse af stillingerne som aktivitetsmedarbejder på de midlertidige pladser. I 2024 850.000 kr. og i 2025 og frem 1,7 mio. kr.

Forslagene sendes i høring jf. indstillingen.

Dagny Simonsen, Niels Kjær og Rebecca Mathiasen undlod at stemme under punktet.

#### Velfærdsdirektøren indstiller, den 17. januar 2024, punkt 2:

at udvalget godkender følgende besparelser:

* Punkt 1 - Ændret indhold i rengøringspakken for borgere i eget hjem. I 2024 2,75 mio. kr. og i 2025 og frem 5,5 mio. kr.
* Punkt 3 -Egenbetaling for hovedret hæves til den maksimale takst. I 2024 175.000 kr. og i 2025 og frem 350.000. kr.
* Punkt 6 - Afskaffelse af klippekort i hjemmeplejen. I 2024 1,15 mio. kr. og i 2025 og frem 2,3 mio. kr.
* Punkt 11 - Indførelse af DiGi Rehab. I 2024 850.000 kr. og i 2025 og frem 1,7 mio. kr.
* Punkt 15 - Reduktion af Træning på plejecentrene, tilbage til oprindelig niveau før Værdighedsmilliarden. I 2024 1,45. kr. og i 2025 og frem 2,9 mio. kr.
* Punkt 18 - Nedlæggelse af stillingerne som aktivitetsmedarbejder på de midlertidige pladser. I 2024 850.000 kr. og i 2025 og frem 1,7 mio. kr.

#### Beslutning fra Seniorudvalget, den 17. januar 2024, punkt 2:

Et flertal godkender indstillingens punkt 1, punkt, 3, punkt 6, punkt 11 og punkt 18.

Punkt 15, reduktion af træning på plejecentrene godkendes ikke.

Samtidig tilføres der 250.000 kr. til ansættelse af en aktivitetsmedarbejder i fællesskab med BFU.

Niels Kjær, Dagny Simonsen og Rebecca Mathiasen stemte imod, og ønsker sagen indbragt til afgørelse i byrådet i medfør af styrelseslovens § 23.

#### Beslutning fra Økonomiudvalget, den 29. januar 2024, punkt 37:

Et flertal i Økonomiudvalget bestående af Clavs Gregersen, René Svendsen, Boris Iversen, Tejs Andresen og Erling Iversen anbefalede beslutningen fra Seniorudvalget.

Niels Kjær, Marcus Kjær, René Johnsen og Olivia Christiansen stemte imod.

### Administrativ tilføjelse

Høringssvar fra FagMED Senior
Vedlagt som bilag.

Høringssvar fra LokalMED Midlertidige Pladser
Vedlagt som bilag

Høringssvar Praktisk bistand
Vedlagt som bilag.

Høringssvar fra Ældrerådet
Vedlagt som bilag.

Høringssvar fra Frivilligrådet
Vedlagt som bilag.

Høringssvar fra Handicaprådet
Vedlagt som bilag.

### Beslutning

Et flertal på 19 medlemmer bestående af Clavs Gregersen, Daniella Winther, Birgit Lassen, Tejs Andresen, Preben Schultz, Kristine Krogh, Kent Frandsen, Erling Iversen, Tobias Østergaard, Frode Christensen, Nick Schmidt, Eric Vestergaard, Bo Petersen, Boris Iversen, Ane Bruun, René Svendsen, Lena Mathiasen, Naja Jensen og Pete Petersen godkendte beslutningen fra Seniorudvalget.

Et mindretal på 11 medlemmer bestående af Carsten Nilsson, Ida Mathiesen, Marcus Kjær, Clavs Jensen, Lucas Hermansen, Hjalte Krogh, Dagny Simonsen, Sine Schmidt, Olivia Christiansen, Rebecca Mathiasen og Ziggy Overgaard stemte imod.

Fraværende: René Johnsen.